Styrtrike Joan Collins: – Jeg er ikke akkurat rik
Den tidligere «Dynastiet»-stjernen er ifølge Daily Mail god for 250 millioner kroner, og har boliger i New York, Hollywood og St. Tropez. Men da BBC spurte henne om hva som nå motiverer henne, siden hun «tross alt er rik», sa Joan Collins seg uenig. – Hva er rik? Jeg er ikke akkurat rik, nei. Å være rik er, som Robert Wagner sa til meg, å ha «fuck you»-penger, var 83-åringens svar. Fikk du med deg ? Adele bekreftet ryktene fra scenen «Fuck you»-penger er omtalt som så mye penger at du kan leve det livet du ønsker, helt uten å jobbe eller motta hjelp fra andre. Tonen ble ikke bedre da journalisten, Michael Buerk (71), stilte spørsmål om alderen hennes. – Det er så mye aldersdiskriminering i dette landet. Forresten, hvor gammel er du? Hva er galt med deg? sa Collins. Nå er 90-tallsstjernen fembarnsmor 83-åringen er aktuell i filmen «The Time Of Their Lives», om en gammel superstjerne som flykter fra et gamlehjem for å delta i eksmannens begravelse. Den dårlige stemningen fortsatte da Buerk tygget på brilleinfatningen sin. – Hvorfor gjør du det? Klør det i munnen? spurte hun. Og spørsmålet om hun var på utkikk etter et siste eventyr i livet sitt, ble besvart på denne måten: – Er det et spørsmål? Du gjør en dårlig jobb. Jeg kunne ikke skvist mer ut av livet enn jeg gjør.
Skuespiller-veteranen Joan Collins (83) reagerte kraftig på spørsmål om alder og penger i BBC-intervju.